EL Επίσημη Εφημερίδα της Ευρωπαϊκής Ένωσης C 165/11

Συνοπτικό δελτίο κοινοποιούμενο από τα κράτη μέλη για τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1/2004 της Επιτροπής, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων

(2007/C 165/05)

Αριθμός ενίσχυσης: XA 125/06

Κράτος μέλος: Κάτω Χώρες

Περιφέρεια: Provincie Limburg

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Verplaatsing melkveehouderij Houben in Zuid- Limburg (Μετεγκατάσταση της εκμετάλλευσης γαλακτοπαραγωγής Houben στο Νότιο Λιμβούργο)

Νομική βάση: Algemene Subsidieverordening 2004

Subsidieregels voorbereidingskosten verplaatsing melkveehouderijen Zuid-Limburg

Ετήσια δαπάνη που προβλέπεται στο πλαίσιο του καθεστώτος ενίσχυσης ή συνολικό ποσό της χορηγούμενης στην επιχείρηση μεμονωμένης ενίσχυσης: Εφάπαξ ενίσχυση συνολικού ύψους 100 000 EUR που χορηγείται από την επαρχία ανά μετεγκατάσταση.

Μέγιστη ένταση ενίσχυσης: Η μέγιστη ενίσχυση που χορηγείται στον παραγωγό γάλακτος ανέρχεται στο 40 % του κόστους μετεγκατάστασης με μέγιστο ποσό 100 000 EUR. Το προαναφερόμενο ποσό αντιστοιχεί στην ενίσχυση που χορηγείται στον κάτοχο γεωργικής εκμετάλλευσης, όταν η μετεγκατάσταση προς το γενικό συμφέρον έχει ως αποτέλεσμα την απόκτηση από το δικαιούχο πιο σύγχρονων εγκαταστάσεων και την αύξηση της παραγωγικής ικανότητας. Όταν έχει ως συνέπεια την αύξηση της αξίας των σχετικών εγκαταστάσεων και την αύξηση της παραγωγικής ικανότητας, η συνεισφορά του δικαιούχου πρέπει να είναι τουλάχιστον ίση με το 60 % της αύξησης αξίας των σχετικών εγκαταστάσεων ή των σχετικών με την ανωτέρω αύξηση δαπανών, σύμφωνα με το άρθρο 6 παράγραφοι 3 και 4 του κανονισμού (ΕΚ) αριθ. 1/2004. Η συνεισφορά του παραγωγού γάλακτος ανέρχεται τουλάχιστον σε 60 %. Εκμετάλλευση γαλακτοπαραγωγής Houben: εκτιμώμενες δαπάνες 1 612 776 EUR.

Ημερομηνία εφαρμογής: Η απόφαση για τη χορήγηση της ενίσχυσης θα δημοσιευθεί μετά την απόδειξη παραλαβής, εκ μέρους της ΕΕ, της παρούσας κοινοποίησης.

Διάρκεια του καθεστώτος ενίσχυσης ή της μεμονωμένης ενίσχυσης: Από το Δεκέμβριο 2006 έως τις 31 Δεκεμβρίου 2008.

Στόχος της ενίσχυσης: Η ενίσχυση σχετίζεται με τη μετεγκατάσταση, προς το γενικό συμφέρον, εκμεταλλεύσεων γαλακτοπαραγωγής που εμφανίζουν καλές μελλοντικές προοπτικές από περιοχές οι οποίες παρουσιάζουν κυρίως περιορισμούς χωροταξικού χαρακτήρα, όπου όμως η παρουσία εκμετάλλευσης γαλακτοπαραγωγής έχει ζωτική σημασία για τη διατήρηση της ποιότητας του περιβάλλοντος και του τοπίου. Σύμφωνα με τους επαρχιακούς στόχους, η μετεγκατάσταση εκμετάλλευσης γαλακτοπαραγωγής πρέπει να βασίζεται στην ποιότητα του τοπίου και του περιβάλλοντος και στη βιωσιμότητα.

Σχετικός(-οί) τομέας(-είς): Επιλέξιμες για τις σχετικές ενισχύσεις είναι οι εκμεταλλεύσεις εντατικής γαλακτοπαραγωγής (μικρομεσαίες επιχειρήσεις), ελάχιστου μεγέθους 75 NGE (Nederlandse grootte eenheden), οι οποίες βρίσκονται σε περιοχές με κλίση μεγαλύτερη από 2 % στο Νότιο Λιμβούργο.

Ονομασία και διεύθυνση της χορηγούσας αρχής:

Provincie Limburg Limburglaan 10 Postbus 5700 6202 MA Maastricht Nederland

Ιστότοπος: www.limburg.nl

Αριθμός ενίσχυσης: XA 126/06

Κράτος μέλος: Ηνωμένο Βασίλειο

Περιφέρεια: Kerridge Ridge and Ingersley Vale

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Kerridge Ridge and Ingersley Vale Countryside and Heritage Project

Νομική βάση: The National Heritage Act 1980 set up a fund called the National Heritage Memorial Fund (NHMF). The Act has been amended several times, principally by the National Heritage Act 1997 and the National Lottery Act 1993 and 1998.

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ποσό της χορηγούμενης στην εταιρεία μεμονωμένης ενίσχυσης: Ο συνολικός προϋπολογισμός του έργου για τα 4 έτη ανέρχεται σε 1,1 εκατομμύριο GBP, συμπεριλαμβανομένων όλων των διοικητικών δαπανών και των δαπανών εργασιών επί μη γεωργικών γαιών. Το συνολικό κόστος των υλικών εργασιών επί γεωργικών γαιών ανέρχεται σε 145 500 GBP.

Το εν λόγω ποσό αναλύεται ανά οικονομικό έτος ως εξής:

Μέγιστη ένταση ενίσχυσης: 100 %

Ημερομηνία εφαρμογής:

Διάρκεια του καθεστώτος ή της μεμονωμένης ενίσχυσης: Το καθεστώς λήγει στις 30 Ιουνίου 2010.

Στόχος της ενίσχυσης: Στόχος του έργου είναι η διατήρηση και αποκατάσταση σημαντικών στοιχείων της αγροτικής κληρονομιάς στην περιφέρεια Kerridge Ridge and Ingersley Vale.

Η ενίσχυση θα καταβληθεί σύμφωνα με το άρθρο 5 του κανονισμού (ΕΚ) αριθ. 1/2004, επιλέξιμες δε θα είναι οι δαπάνες κεφαλαιουχικού εξοπλισμού για τη διατήρηση μη παραγωγικών στοιχείων της κληρονομιάς.

Σχετικός(-οί) τομέας(-είς): Γεωργία — όλες οι επιχειρήσεις που δραστηριοποιούνται στον τομέα της παραγωγής.

Διεύθυνση στο Διαδίκτυο: http://www.kriv.org.uk/documents/documents/KRIVStateAidExemptionDocument.doc

Στο κάτω μέρος της σελίδας επιλέξτε τον σύνδεσμο Defra State Aid στη δεξιά πλευρά.

http://defraweb/farm/policy/state-aid/setup/exist-exempt.htm

Άλλες πληροφορίες: Οι γαιοκτήμονες που ασκούν μη γεωργική δραστηριότητα εμπίπτουν στο καθεστώς του National Heritage Memorial Fund (NN 11/02), το οποίο εγκρίθηκε ρητώς από την Ευρωπαϊκή Επιτροπή.

Υπογραφή και ημερομηνία εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων («Department of Environment, Food and Rural Affairs»), αρμόδια αρχή του Ηνωμένου Βασιλείου.

Neil Marr

Agricultural State Aid

Defra

8B 9 Millbank

c/o 17 Smith Square

London SW1P 3JR

United Kingdom